text: DM-brag begynder i aften
  08 april 2016 kl. 04.32
  Esbjerg spiller om guldet, Sønderjyske om bronze.
  Der bliver antageligt hedt som det plejer på både lægterne og på isen i Granly Hockey Arena i aften, når Esbjerg Energy spiller sin første finalekamp om DM i ishockey 2016.  Esbjerg møder Herning Blue Fox på sin egen hjemme-is i den første af i alt maksimalt syv finalekampe om det nationale mesterskab.
  Tirsdag sikrede Esbjerg sig adgangen til DM-finalen, da de foran 5000 ellevilde tilskuere i en udsolgt SE Arena i Vojens slog sønderjyske 4-1 i den afgørende kamp om finalepladsen.
  Sønderjyske blev dermed henvist til at spille om DM-tredjepladsen. Holdet møder Frederikshavn White Hawks i aften på udebane i den første af to kampe om bronzemedaljerne.
  